recursal/SuperWikiNEXT-32B huggingface dataset:
**துப்பாக்கிகவுண்டர்** என்கின்ற **உதயப்பெருமாள்கவுண்டர்** சிவகங்கைச் சீமையைச் சேர்ந்த இந்திய விடுதலை போராட்ட வீரர் ஆவார்.

வரலாறு
------

துப்பாக்கிகவுண்டர் என்கின்ற உதயப்பெருமாள்கவுண்டர், தருமபுரி மாவட்டத்தைச் சேர்ந்த கன்னக்குலம் கிராமத்தில் கொங்கு வேளாள [] கவுண்டர் குடும்பத்தில் **சாத்தந்தை** [] கி.பி.17 ஆம் நூற்றாண்டின் இறுதியில் பிறந்தவர். 15 ஆண்டுகள் ஆங்கிலேயப் படையில் சேர்ந்து துப்பாக்கி சுடுதல், தோட்டாக்கள் தயாரித்தல், வெடிகுண்டு தயாரித்தல் ஆகியவற்றில் பயிற்சி பெற்று மிகச்சிறப்பாக செயல்பட்டதால் **துப்பாக்கி கவுண்டர்** என்றும் அழைக்கப்பட்டார். மருது சகோதரர்களின் விடுதலைப் போராட்டப் படையில் துப்பாக்கிப் பிரிவின் தளபதியாகப் பணியாற்றினார்.

பணிகள்
------

* பெரியமருது சிவகங்கை சீமை படையில் துப்பாக்கிப்படை பிரிவை ஏற்படுத்தி இவரை படைத்தளபதியாக நியமித்தார்.
* 1801 ஆம் ஆண்டு ஜூன் 7 -ல் மேஜர் கிரே தலைமையில் பிரித்தானிய படை வருவதை அறிந்த இவர், **கொல்லாரிப் போர்** முறையில் தாக்குதல் நடத்தி மேஜர் கிரேயை துப்பாக்கியால் சுட்டு வீழ்த்தினார்.
* திருப்பாச்சேத்தி ஊரின் அம்பலக்காரராக மருதிருவரால் நியமிக்கப்பட்டார்.
* திருப்பாச்சேத்தி ஊரில் வெட்டரிவாள் அடிக்கும் பணியை தொடங்கி வைத்தார்.

மறைவு
-----

1801-ல் அக்டோபர் 1 -இல் காளையார் கோவிலில் வெள்ளையருக்கும் சிவகங்கை சீமை படைக்கும் நடந்த போரில் தனது மார்பில் பீரங்கி குண்டுகளைத் தாங்கி இவர் வீரமரணம் அடைந்தார்.

வாரிசுகள்
---------

இவரின் வாரிசுகள் தற்பொழுதும் திருப்பாச்சேத்தியில் வாழ்ந்து வருகிறார்கள். இவர்களே இவ்வூரின் அம்பலக்காரகளாக இருந்து வருகின்றனர். துப்பாக்கி கவுண்டர் இறப்பிற்கு பின்னர் அவரின் மனைவி தனது வாரிசுகளுக்கு பிள்ளை பட்டம் சூட்டி சைவ வேளாளர் பிரிவில் திருமணம் செய்து வைத்தார். தற்பொழுதும் இவரின் வாரிசுகள் **கவுண்டபுரத்தார்** என ஊர்மக்களால் அழைக்கப்படுகின்றனர். இவர்கள் வாழும் பகுதி **கவுண்டவளவு** என்று அழைக்கப்படுகிறது.

சிலை
----

இவரது சிலையை காளையார் கோவில் முன்னாள் மருது சகோதரர்கள் நிறுவியுள்ளனர்.[] இவரின் சிலைக்கு பூசையும் நடைபெறுகிறது.

மேற்கோள்கள்
-----------

1. ↑  *துப்பாக்கிக் கவுண்டர் வீர வரலாறு | Thuppakki Goundar History | Sudhesi News*, பார்க்கப்பட்ட நாள் 2022-07-02
2. ↑  "பீரங்கியால் பிளந்த மார்பு.. தமிழனின் அரிவாள் வீச்சுக்கே அடிவயிறு கலங்கி விடும்.. அவன் கையில் துப்பாக்கி கிடைத்தால்..?". *Seithipunal* (in ஆங்கிலம்). பார்க்கப்பட்ட நாள் 2022-07-02.
3. ↑  *சாத்தந்தை குலம் : கொங்கு வேளாளர் குல வரலாறு | Sathanthai kulam*, பார்க்கப்பட்ட நாள் 2022-07-02
4. 1 2 3  ஆக 25, பதிவு செய்த நாள்:; 2017. "பீரங்கி குண்டை மார்பில் தாங்கிய துப்பாக்கிக்கவுண்டர் - Dinamalar Tamil News" (in ta). .
5. ↑  "துப்பாக்கி கவுண்டர் நினைவு தினம் திருப்பாச்சேத்தியில் அனுசரிப்பு :". *Hindu Tamil Thisai*. பார்க்கப்பட்ட நாள் 2022-07-02.
6. ↑  "குறிப்புகள்" (PDF).

வெளி இணைப்புகள்
---------------

* துப்பாக்கிக் கவுண்டர், முனைவர் கி. காளைராசன் - மிந்தமிழ் மேடை, கூகுள் புக்சு, பார்த்த நாள்: செப்டம்பர் 1, 2017.
**எர்பர்ட் செபாஸ்டியன் அகர்** (Herbert Sebastian Agar) (29 செப்டம்பர் 1897-24 நவம்பர் 1980) என்பவர் ஒரு அமெரிக்க பத்திரிகையாளரும் வரலாற்றாசிரியரும் மற்றும் லூயிஸ்வில் கூரியர்- பருவ இதழின் ஆசிரியரும் ஆவார்.

தொடக்க கால வாழ்க்கை.
--------------------

செபாஸ்டியன் அகர் செப்டம்பர் 29,1897 அன்று நியூயார்க் நியூ ரோச்சலில் ஜான் ஜி. அகர் மற்றும் ஆக்னஸ் லூயிஸ் மெக்டொனோ ஆகியோருக்குப் பிறந்தார். 1919- ஆம் ஆண்டில் கொலம்பியா பல்கலைக்கழகத்தில் பட்டம் பெற்றார், 1922-ஆம் ஆண்டில் பிரின்ஸ்டன் பல்கலைக்கழகத்தில் முதுகலைப் பட்டமும், 1924-ஆம் ஆண்டில் முனைவர் பட்டமும் பெற்றார்.

தொழில் வாழ்க்கை
---------------

அமெரிக்க ஜனாதிபதி பதவியை விமர்சனக் கண்ணோட்டத்துடன் பார்த்த 1933 ஆம் ஆண்டு வெளியான *தி பீப்பிள்ஸ் சாய்ஸ்* என்ற புத்தகத்திற்காக 1934 ஆம் ஆண்டில் அகர் வரலாற்றுக்கான புலிட்சர் பரிசை வென்றார். அகர் தெற்கு அக்ராரியர்களுடன் தொடர்புடையவர் ஆவார். இவர் ஆலன் டேட்டுடன் இணைந்து, *ஹூ ஓன்ஸ் அமெரிக்கா?* என்ற புத்தகத்தைத் தொகுத்தார். (1936). விநியோகவாத சமூகப் பொருளாதார அமைப்பின் அமெரிக்கமயமாக்கப்பட்ட பதிப்பின் வலுவான ஆதரவாளராகவும் இருந்தார்.

அகரின் 1950 ஆம் ஆண்டு புத்தகமான *தி பிரைஸ் ஆஃப் யூனியன்* ஜான் எஃப் கென்னடிக்கு பிடித்த புத்தகங்களில் ஒன்றாகும், மேலும், அவர் அதன் நகலை தனது மேசையில் வைத்திருந்தார். ஜான் குவின்சி ஆடம்ஸின் தைரியமான செயலைப் பற்றிய தி பிரைஸ் ஆஃப் யூனியனில் இருந்து ஒரு பத்தியில் செனட்டரின் தைரியத்தைப் பற்றி ஒரு கட்டுரையை எழுதுவதற்கான யோசனையை கென்னடிக்கு வழங்கினார். அவர் தனது உரை எழுத்தாளர் டெட் சோரென்சனிடம் பத்தியைக் காட்டினார், மேலும், இதே போன்று சில எடுத்துக்காட்டுகளைக் கண்டுபிடிக்க முடியுமா என்று கேட்டார்.

தனிப்பட்ட வாழ்க்கை மற்றும் மரணம்
--------------------------------

சூன் 8,1945 அன்று, அகர் கட்டிடக் கலைஞர் சர் எட்வின் லுடியன்ஸின் மகளும், முன்னாள் பிரித்தானிய போக்குவரத்து அமைச்சரான யுவான் வாலஸின் விதவையுமான பார்பரா வாலஸை மணந்தார்.

அவர் நவம்பர் 24,1980 அன்று இங்கிலாந்தின் சசெக்சில் இறந்தார். அங்கு அவர் இரண்டாம் உலகப் போரிலிருந்து வசித்து வந்தார்.

மேற்கோள்கள்
-----------

1. ↑  "HERBERT AGAR DIES; AUTHOR AND EDITOR; Wrote Prolifically on the American Democratic Heritage--Won Pulitzer Prize in History A Champion of Democratic Ideals Correspondent and Columnist".. பார்த்த நாள்: 2016-11-30.
2. ↑  Joshua P. Hochschild (2000). Review of *Who Owns America?*, *First Things*.
3. ↑  William Fahey (2002). Preface to Vincent McNabb, *The Church and the Land* (1926)
4. ↑  "The President's Desk, Page 2". Archived from the original on 2006-10-03. பார்க்கப்பட்ட நாள் 2010-08-19.
5. ↑  "COMDR. HERBERT AGAR TO MARRY IN LONDON".. பார்த்த நாள்: 2016-11-30.
**கீசெர் மாவட்டம்** (**Ghizer District**), இந்தியாவின் காஷ்மீர் பகுதியின் வடக்கில் பாகிஸ்தான் ஆக்கிரமிப்பு ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாகத் தலைமையிடம் காக்குச் நகரம் ஆகும். 2019-ஆம் ஆண்டில் இம்மாவட்டத்தின் கிழக்கில் உள்ள பெரும்பகுதிகளைக் கொண்டு குபிஸ்-யாசின் மாவட்டம் நிறுவப்பட்டது. கீசெர் பழங்குடி மக்கள் அதிகம் வாழ்ந்ததால் இம்மாவட்டத்திற்கு கீசெர் மாவட்டம் எனப்பெயராயிற்று. இம்மாவட்டத்தில் புனியால், குபிஸ், யாசின், பாந்தர் மற்றும் இஷ்கோமென் சமவெளிகள் உள்ளது.

புவியியல்
---------

 பழைய கீசெர் மாவட்டத்தின் வரைபடம்
கீசெர் மாவட்டத்தின் வடக்கில் பாகிஸதானின் கைபர் பக்துன்வா மாகாணத்தின் மேல் சித்ரால் மாவட்டம் மற்றும் ஆப்கானிஸ்தானின் வக்கான் மாவட்டம், கிழக்கில் ஹன்சா மாவட்டம், நாகர் மாவட்டம் மற்றும் கில்ஜித் மாவட்டம், தெற்கில் தாங்கிர் மாவட்டம், தென்மேற்கில் தாரெல் மாவட்டம், மேற்கில் குபிஸ்-யாசின் மாவட்டம் எல்லைகளாக உள்ளது. கீசெர் மாவட்டம்-மேல் சித்ரால் மாவட்ட எல்லையில் அமைந்த காரகோரம் மலைத்தொடரில் உள்ள உயரமான கொடுமுடி 6,871 மீட்டர் உயரத்தில் உள்ளது. இங்கு கில்ஜித் ஆறு பாய்கிறது.

மாவட்ட நிர்வாகம்
----------------

கீசெர் மாவட்டம் இரண்டு தாலுகாக்கள் கொண்டது. அவைகள்:

* இஷ்கோமன் தாலுகா
* புனியால் தாலுகா

மேற்கோள்கள்
-----------

1. ↑  "GB cabinet decides to upgrade Dareal, Tangir,Gupis Yasin and Roundu as districts" (in ஆங்கிலம்). Radio Pakistan. 20 April 2019. Archived from the original on 19 ஜூன் 2019. பார்க்கப்பட்ட நாள் 19 June 2019. `{{cite web}}`: Check date values in: `|archive-date=` (help)
**ஆனந்தேஸ்வரம் மகாதேவர் கோவில்** *(Anandeshwaram Mahadeva Temple)* இது தென்னிந்திய மாநிலமான கேரளாவில் உள்ள ஆலப்புழா மாவட்டத்தின் செங்கனூர் வட்டத்திலுள்ள பாண்டநாட்டில் அமைந்துள்ளது. இந்த கோயில் செங்கனூருக்கு மேற்கே 6 கிமீ (3.7 மைல்) தொலைவிலும், மன்னருக்கு கிழக்கே 4 கிமீ (2.5 மைல்) தொலைவிலும் அமைந்துள்ளது.

ஒரு இந்துக் கோயிலான இந்த ஆலயம் சிவனுக்கு அர்ப்பணிக்கப்பட்டுள்ளது. இந்த கோயில் முன்பு பம்பை ஆற்றங்கரையில் இருந்தது. ஆற்றின் ஓட்டத்தின் மாற்றப்பட்ட திசையால் அது அழிக்கப்பட்டது. பின்னர், இந்த தெய்வம் அருகிலுள்ள இடத்திற்கு மாற்றப்பட்டது. மேல்யம், ஆனந்தேஸ்வரம் மகாதேவர் கோவில் என்றும் அழைக்கப்பட்டது. வஞ்சிபுழா மடம் முன்னர் இதை நிர்வகித்து வந்தது.

முக்கிய நாட்கள்
---------------

மகா சிவராத்திரி: கும்ப மாதத்தில் நடைபெறும் மகா சிவராத்திரி முக்கிய திருவிழாவாகும்.

சப்தாக யக்னம்: ஒவ்வொரு ஆண்டும் சப்தாகம் 7 நாட்கள் பிரார்த்தனையுடனும், பக்தர்களுக்கு பிரசாத விநியோகத்துடனும் கொண்டாடப்படுகிறது.

நவாக யகனம்: ஒவ்வொரு ஆண்டும் 'நவாக யக்னம்' 9 நாட்கள் பிரார்த்தனையுடனும், பக்தர்களுக்கு பிரசாத விநியோகத்துடனும் கொண்டாடப்படுகிறது.

பரையெடுப்பு: மகா சிவராத்திரிக்கு முன்னதாக, பண்டிகை காலத்தில் பரையெடுப்பு நடக்கிறது. பாண்டநாடு பகுதியில் உள்ள மக்களின் வீடுகளுக்கு மகாதேவரன் வருகை தருவதாக நம்பப்படுகிறது.

துணை தெய்வங்கள்
---------------

மற்ற இந்துக் கோவில்களைப் போலவே, இங்கும் மற்ற தெய்வங்களின் சிவாலயங்கள் உள்ளன. இந்த தெய்வங்களில் மகா விஷ்ணு, பார்வதி, புவனேஸ்வரி, பிள்ளையார், சாஸ்தா, யக்சியம்மா, நாக தேவதை போன்றவை உள்ளது

மேலும் காண்க
------------

* மகா சிவராத்திரி
* பாண்டநாடு
* கேரள கோவில்கள்
* கேரள கோயில் திருவிழாக்கள்

மேற்கோள்கள்
-----------

1. ↑  "TEMPLES OF ALAPPUZHA". keralawindow.net. பார்க்கப்பட்ட நாள் 10 December 2013.
2. ↑  "Temples in Kerala, India". hinduonline.co. பார்க்கப்பட்ட நாள் 10 December 2013.
3. ↑  "Pandanad". touristlink.com. Archived from the original on 12 டிசம்பர் 2013. பார்க்கப்பட்ட நாள் 10 December 2013. `{{cite web}}`: Check date values in: `|archive-date=` (help)
**டைட்டானிக்** (***Titanic***) என்பது 1943 ஆண்டைய ஜேர்மன் பிரச்சாரப் படம் ஆகும், இது 1912 இல் டைட்டானிக் கப்பல் மூழ்கியதை அடிப்படையாக கொண்டு  எடுக்கப்பட்ட ஒரு திரைப்படமாகும். இது இரண்டாம் உலகப் போர் காலகட்டத்தின்போது, டாப்ஸ் புரொடக்சன்ஸ் யுஎஃப்ஏ நிறுவனத்தால் தயாரிக்கப்பட்ட படமாகும்.  பிரித்தானிய நிறுவனத்தால் ஏற்கனவே 1929 ஆம் ஆண்டில் இந்த கப்பல் நேர்ச்சி பற்றிய ஒரு ஜெர்மன் மொழி திரைப்படம் தயாரித்து வெளியிட்டிருந்தது. இருந்தாலும், இந்த திரைப்படத்தை நாஜி பரப்புரை அமைச்சரான ஜோசப் கோயபல்சால் ஜெர்மானிய திரைப்படத் துறை மற்ற எந்த நாட்டின் திரைத் துறைக்கும் குறைந்ததில்லை என்பதை நிறுவ வேண்டும். என்பது மட்டுமல்லாமல், இட்லரின் கொள்கை பிரச்சாரப் படமாகவும் எடுக்கப்பட்டது. படமானது  பிரித்தானிய. அமெரிக்கப் பெரு முதலாளித்துவமே இந்தப் பேரழிவிற்கு காரணம் என்று குற்றம்சாட்டும் நோக்குடன் எடுக்கப்பட்டது. கப்பல் குழுவினரில் முற்றிலும் கற்பனை வீரரான ஒரு ஜேர்மனிய அதிகாரி இருப்பதாக சித்தரிக்கப்பட்டார். இவர் பிரித்தானிய அதிகாரிகளை விட சிறந்தவராக காட்டப்பட்டார். இது பிற இனத்தவருடன் ஒப்பிடுகையில் ஜேர்மனியர்கள் உயர்ந்தவர்களாகவும் துணிச்சலானவர்களாகவும், தன்னலமற்றவர்களாகவும் காட்டும் நோக்கம் கொண்டதாக இருந்தது.

திரைப்படத்தின் அசல் இயக்குனரான ஹெர்பர்ட் செல்பின் நாஜி ஆட்சிக்கு எதிராக பேசியதாக பின்னர் கைது செய்யப்பட்டு - பின்னர் சிறையில் தூக்கிலிடப்பட்டார் - படத்தின் எஞ்சிய காட்சிகளை வெர்னர் கிலிங்கர் இயக்கி நிறைவு செய்தார். ஆனால், அவரது பெயர் படத்தில் இடம்பெறவில்லை.

நிறைவடைந்த படம் கோயபெல்ஸுக்குத் திருப்தி அளிக்கவில்லை. நாஜி ஆக்கிரமித்திருந்த பிற தேசங்களில் மட்டும் 1843 நவம்பரில் டைட்டானிக் திரையிடப்பட்டது. நாஜிக் கொள்கைளைப் பரப்பும் நோக்கில் உருவாக்கப்பட்ட திரைப்படம், அதற்கு நேர்மாறான விளைவுகளை உண்டாக்கலாம் என கோயபெல்ஸ் அஞ்சியதால் ஜெர்மனியில் திரையிடப்படவில்லை. பிறகு படத்தை பிறகு கோயபால்ஸ் முழுமையாக படத்தை தடை செய்தார்.

இப்படமானது டைட்டானிக் கப்பலின் நிகழ்வுகளைக் கொண்டு டைடானிக் என்ற பெயரிடப்பட்டு எடுக்கப்பட்ட முதல் திரைப்படம் ஆகும். மேலும் படத்தில் கப்பல் மூழ்கிய சம்பவத்தில் வரலாற்று நபர்களுடன் பல்வேறு கற்பனைக் கதாபாத்திரங்கள் போன்றவற்றைக் கொண்டும் எடுக்கப்பட்டது இப்படம் டைடானிக் படங்களுக்கு முதல் தொடக்கமாக அமைந்தது.

மேற்கோள்கள்
-----------

1. ↑  ராம் முரளி (22 சூன் 2018). "மூழ்காத உண்மைகள்!". *கட்டுரை*. தி இந்து தமிழ். பார்க்கப்பட்ட நாள் 25 சூன் 2018.
தஞ்சாவூர் அரண்மனை, 2008
ஆயுத சேமிப்பு மாளிகை
மணிமண்டபம் (பின்னணியில்)
**தஞ்சை அரண்மனை** (*Thanjavur Palace*) என்பது தமிழ்நாட்டின், தஞ்சாவூர் மாவட்டம், தஞ்சாவூர் நகரில் உள்ள ஒரு அரண்மனை ஆகும். இந்த அரண்மனை தஞ்சாவூர் நாயக்கர்களால் கட்டப்பட்டது. பின்னர் பொ.ஊ. 1674 இல் இருந்து 1855 வரை தஞ்சாவூர் மராத்திய அரசின் கைவசம் இருந்தது. இந்த அரண்மனை வளாகத்தில்தான் சரஸ்வதி மகால் நூலகம், தஞ்சைக் கலைக்கூடம், தஞ்சை தீயணைப்பு நிலையம், தஞ்சை மேற்கு காவல் நிலையம், அரசுப் பொறியியல் கல்லூரி, அரசர் மேல்நிலைப் பள்ளி, தொல்லியல்துறை அலுவலகம் போன்றவை அமைந்துள்ளன.

வரலாறு
------

இந்த அரண்மனையானது தஞ்சாவூர் நாயக்கர் மன்னர்களான சேவப்ப நாயக்கரால் கட்டத் தொடங்கப்பட்டு, அச்சுதப்ப நாயக்கர், இரகுநாத நாயக்கரால் தொடரப்பட்டு, விஜயராகவ நாயக்கரால் முடிக்கப்பட்டது ஆகும். தஞ்சாவூர் மராத்திய அரசு மாராட்டியர் காலத்தில் மராட்டிய கட்டடக்கலை நுணுக்கத்துடன் அரண்மனையின் சில பகுதிகள் கட்டப்பட்டன. பின்னர் ஆங்கிலேயர் காலத்தில் பிரித்தானிய, பிரான்ஸ், இராஜஸ்தான் கட்டடக் கலையின் தொழில் நுட்பங்கள் பல தஞ்சை அரண்மனையின் வடிவமைப்பில் சேர்க்கப்பட்டன. இந்த அரண்மனை வளாகமானது 110 பரப்பளவுக்கு விரிந்துள்ளது. சுமார் 400 ஆண்டுகளுக்கு முன் கட்டப்பட்டதாயினும், அரண்மனையின் 75 விழுக்காடு அழியாமல் இருக்கிறது. இது தமிழக தொல்லியல் துறையின் பராமரிப்பில் உள்ளது.

அரண்மனையின் பகுதிகள்
--------------------

அரண்மனையின் வளாகம் நான்கு முதன்மையான கட்டடங்களைக் கொண்டுள்ளது. மணிமண்டபம், தர்பார் மண்டபம், ஆயுத சேமிப்பு மாளிகை, நீதிமன்றம் என இவை அழைக்கப்படுகின்றன.

மணிமண்டபம்
----------

மணிமண்டபத்தில் மொத்தம் 11 மாடிகள் இருந்துள்ளன. இந்த 11 மாடிகளில், இப்போது 8 மாடிகள் மட்டுமே இருக்கின்றன. ஒவ்வொரு மாடியிலும் நான்குப்புறச் சுவர்களிலும் மேல் வளைந்த சாளரங்கள் உள்ளன. அதனால் இதனைத் தொள்ளக்காது மண்டபம் எனப் பொதுமக்கள் அழைக்கின்றனர். இந்த மண்டபம் கண்காணிப்பு மண்டபமாகப் பயன்பட்டிருக்கலாம் என்று கருதப்படுகிறது.

தர்பார் மண்டபம்
---------------

தஞ்சையைத் தலைமையாகக் கொண்ட மன்னர்கள் அமர்ந்து ஆட்சி செலுத்திய மண்டபம் தர்பார் மண்டபமாகும். பல வண்ணங்களில் அமைந்த ஓவியங்கள் தர்பார் மண்டபத்தை அலங்கரிக்கின்றன. இந்த மண்டபத்துக்கு முன் பெரிய மைதானம் உள்ளது.

ஆயுத சேமிப்பு மாளிகை
--------------------

இது கோபுர வடிவில் காணப்படுகிறது. கோபுரத்துக்குச் செல்லும் படிகட்டுகள் மிகவும் சிக்கலான வளைவு, நெளிவுகளைக் கொண்டவை.

நீதிமன்ற கட்டடம்
----------------

இதனை ஜார்ஜவா மாளிகை, சதர் மாளிகை என்றும் அழைக்கின்றனர். சதர் என்ற பாரசீகச் சொல்லுக்கு நீதிமன்றம் என்ற பொருள் உள்ளது. இது 7 மாடிகள் கொண்டதாக இருந்ததாகக் கூறப்படுகிறது என்றாலும், தற்போது 5 மாடிகள் மட்டுமே உள்ளன.

* 
*

இதனையும் காண்க
--------------

* தஞ்சாவூர் மராத்திய அரசு
* வெங்கோஜி
* இரண்டாம் சரபோஜி

உசாத்துணை
---------

1. ↑
2. ↑  Gopal, Madan (1990). K.S. Gautam. ed. *India through the ages*. Publication Division, Ministry of Information and Broadcasting, Government of India. பக். 185. .
3. ↑  அருள்செல்வன் (செப்டம்பர் 30 2017). "கட்டிடக் களஞ்சியம்". *தி இந்து, சொந்தவீடு இணைப்பு*.
4. ↑  தினமணிக் கதிர் 26.12.1993, இடியும் அரண்மனைகள், அழியும் கலாச்சாரம் கட்டுரை

வெளி இணைப்புகள்
---------------

* தஞ்சாவூர் அரண்மனை
**கீழப்பளுவூர் சின்னச்சாமி** (1915 – 1964) என்று அறியப்படும் சின்னச்சாமி இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிர்ப்புப் போராட்டத்தின்போது தமிழகத்தில் முதன்முதலாகத் தீக்குளித்து உயிர்விட்ட போராளி ஆவார்.

வாழ்க்கை
--------

அரியலூர் மாவட்டத்தின், அரியலூர் வட்டத்தைச் சேர்ந்த ஆறுமுகம், தங்கம்மாள் இணையரின் மகனே சின்னச்சாமி. இவர் பெற்றோருக்குத் திருமணமாகி 23 ஆண்டுகள் கழித்துப் பிறந்தவர். ஐந்தாம் வகுப்புவரை படித்துவிட்டு உழவுத் தொழிலை மேற்கொண்டிருந்தார். சுயமரியாதை நூல்களை ஈடுபாட்டுடன் படித்து வந்தார். மனைவியின் பெயர் கமலம். ஒரே மகளின் பெயர் திராவிடச்செல்வி.

இந்தித் திணிப்பை எதிர்த்துப் போராட்டம்
--------------------------------------

1965 சனவரி 26 அன்றிருந்து இந்தி மட்டுமே ஆட்சி மொழி எனும் சட்டத்தை நிறைவேற்ற நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் எச்சரிக்கை அடைந்து முன்கூட்டியே கிளர்ந்தனர், தமிழகத்தில் ஓரிரு ஆண்டுகளுக்கு முன்பே போராட்டம் வெடித்தது. மக்கள் உணர்ச்சிக் கொந்தளிப்பில் இருந்தனர். அந்த நேரத்தில் தெற்கு வியட்னாமில் புத்த பிக்குகள் அமைதி வேண்டி, தீக்குளித்தனர் என்ற செய்தி இதழ்களில் வெளி வந்தன.

தீக்குளிப்பு
------------

திருச்சிக்கு வந்த சின்னச்சாமி, அங்கே ஒரு புகைப்படம் எடுத்து, அதன் இரசீதைத் தான் உயிரை விடப்போவதாக எழுதிய கடிதத்துடன் இணைத்து, தன் நண்பருக்கு அனுப்பினார். பின்னர், 1964 ஆம் ஆண்டில் சனவரி இருபத்தைந்தாம் நாள், திருச்சி இரயில் நிலையத்தின் வாயிலில், விடியற் காலை 4.30 மணிக்குப் பெட்ரோல் ஊற்றித் தீவைத்துக் கொண்டு, "தமிழ் வாழ்க, இந்தி ஒழிக" எனக் கத்தியவாறு, கட்டாய இந்தி திணிப்பைக் கண்டித்து தீக்குளித்து உயிரிழந்தார்.

சிலை
----

ஒவ்வொரு ஆண்டும் சனவரி 25 ஆம் நாள் மொழிப்போர் தியாகிகளின் வீரவணக்க நாளாகத் பா.ம.க, தி.மு.க, அ.தி.மு.க, ம.தி.மு.க போன்ற கட்சிகள் கடைபிடித்து வருகின்றன. திருச்சிராப்பள்ளி மாவட்டம், கம்பரசம் பேட்டையில் 8 இலட்சத்து 79 ஆயிரம் ரூபாய் செலவில் கீழப்பளுவூர் சின்னச்சாமிக்கு தமிழக அரசினால் சிலை அமைக்கப்பட்டுள்ளது.

இதனையும் காண்க
--------------

இந்தித் திணிப்பு எதிர்ப்புப் போராட்டம்

குறிப்புகள்
-----------

1. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 8
2. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 12
3. ↑  தீயில்வெந்த தமிழ்ப் புலிகள். குயில் பண்ணை - சேலம், பக்கம் 9
4. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 7
5. ↑  "தமிழகத்தில் ரூ.13 கோடி செலவில் கட்டப்பட்ட கட்டிடங்களை காணொலிக் காட்சி மூலம் திறந்து வைத்தார் ஜெ". tamil.annnews.in. பார்க்கப்பட்ட நாள் 25 ஏப்ரல் 2016. `{{cite web}}`: Check date values in: `|accessdate=` (help)
[*தொடர்பிழந்த இணைப்பு*]

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
**கு. சித்ரா** (G. Chitra) ஒரு இந்திய அரசியல்வாதியும், தமிழக சட்டமன்ற உறுப்பினரும் ஆவார். இவர் 2016 ஆம் ஆண்டு நடைபெற்ற தமிழக சட்டமன்றத் தேர்தலில் ஏற்காடு சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு வெற்றி பெற்றதன் மூலம் தமிழ்நாட்டின் 15 ஆவது சட்டமன்றத்திற்கு சென்றார். இவரது கணவர் பெயர் குணசேகரன். மஞ்சக்குட்டை ஊராட்சியின் முன்னாள் வார்டு உறுப்பினராகவும், துணைத்தலைவராகவும் இருந்துள்ளார். அனைத்திந்திய அண்ணா திராவிட முன்னேற்றக் கழகத்தில் மாவட்ட பொதுக்குழு உறுப்பினராகவும் இருந்துள்ளார். இவர் மே 2021-ல் நடைபெற்ற ஏற்காடு சட்டமன்றத் தொகுதிக்கான தமிழ்நாடு சட்டப் பேரவை தேர்தலிலும் அஇஅதிமுக வேட்பாளராகப் போட்டியிட்டுத் தேர்ந்தெடுக்கப்பட்டுள்ளார்.

மேற்கோள்கள்
-----------



1. ↑  "Members of 15th Assembly". TN Legislative Assembly. Archived from the original on 2019-07-18. பார்க்கப்பட்ட நாள் 25 மார்ச் 2019. `{{cite web}}`: Check date values in: `|accessdate=` (help)
2. ↑  "2016 ஏற்காடு(தனி) சட்டமன்றத்தேர்தல் முடிவுகள்". *Tamil.oneindia.com*. பார்க்கப்பட்ட நாள் 26 மார்ச் 2019. `{{cite web}}`: Check date values in: `|accessdate=` (help)
3. ↑  "Tamil Nadu Assembly election 2021, Yercaud profile: AIADMK's G Chitra won constituency in 2016-Politics News, Firstpost". *Firstpost*. 2021-03-19. பார்க்கப்பட்ட நாள் 2021-05-10.
4. ↑  "G Chitra | Tamil Nadu Assembly Election Results Live, Candidates News, Videos, Photos". *News18*. பார்க்கப்பட்ட நாள் 2021-05-10.
**பால்கா கோயில்***(Bhalka)* குஜராத்தின் மேற்கு கடற்கரையில் அமைந்துள்ளது.

பின்னணி
-------

மகாபாரதத்தின் கூற்றுப்படி, குருசேத்திர யுத்தம், காந்தாரியின் நூறு மகன்களின் மரணத்திற்கு காரணமாக அமைந்தது. துரியோதனனின் மரணத்திற்கு முந்தைய இரவு, கிருஷ்ணர் காந்தாரிக்கு தனது வருத்தத்தைத் தெரிவித்தார். கிருஷ்ணர் தெரிந்தே போருக்கு முற்றுப்புள்ளி வைக்கவில்லை என்று காந்தாரி உணர்ந்தார். மேலும், ஆத்திரத்துடனும், துக்கத்துடனும் காந்தாரி, கிருஷ்ணனும், அவரது யது வம்சத்தைச் சேர்ந்த மற்ற அனைவருமே 36 ஆண்டுகளுக்குப் பிறகு அழிந்து போவார்கள் என்று சபித்தார். 36 ஆண்டுகள் கடந்துவிட்ட பிறகு, ஒரு திருவிழாவில் யாதவர்களிடையே சண்டை ஏற்பட்டது. தங்களுக்குள்ளேயே சண்டையிட்டு மடிந்தனர். பின்னர் கிருஷ்ணரது மூத்த சகோதரர் பலராமர் யோகநிலையின் மூலம் உடலைக் கைவிட்டு வைகுண்டத்தை அடைந்தார். பின்னர் காட்டில் ஓய்வெடுத்துக்கொண்டிருந்த கிருஷ்ணனை ஜாரன் என்ற வேட்டைக்காரன், மான் என நினைத்து அம்பெய்தினான். பின்பு, கிருஷ்ணன் கோலோகா பிருந்தாவனத்திற்கு பூமியிலிருந்து புறப்பட்டதாகக் கூறப்படுகிறது இந்நிகழ்வே கிருஷ்ணர் பூமியிலிருந்து வைகுண்டத்திற்குப் புறப்பட்ட நிகழ்வாக கருதப்படுகிறது. இந்நிகழ்வைக் கண்ணால் கண்டவர்கள் அஸ்தினாபுரத்திலிருந்த பாண்டவர்களுக்கும் துவாரகை மக்களுக்கும் தகவல் கூறியதாகக் கருதப்படுகிறது. கிருஷ்ணர் பூமியிலிருந்து புறப்பட்டு வைகுண்டத்திற்குச் சென்ற இடமே பால்கா என்று அறியப்படுகிறது.

இடம்
----

சோமநாத் கோயிலிலிருந்து கிட்டத்தட்ட 4 கிலோமீட்டர் தொலைவில் பால்கா கோயில் அமைந்துள்ளது. தற்போது இந்த கோயிலை ஒரு முக்கிய சுற்றுலா தலமாக உருவாக்க அரசாங்கம் திட்டமிட்டுள்ளது.அகமதாபாத், வதோதரா, ராஜ்கோட், துவாரகா போன்றவற்றிலிருந்து பேருந்து சேவைகள் கிடைக்கின்றன.

படங்கள்
-------

* பால்கா தீர்த்தம்பால்கா தீர்த்தம்
* தல வரலாற்றைத் தெரிவிக்கும் தகவல் பலகைதல வரலாற்றைத் தெரிவிக்கும் தகவல் பலகை
* தல வரலாற்றைத் தெரிவிக்கும் தகவல் பலகைதல வரலாற்றைத் தெரிவிக்கும் தகவல் பலகை

மேற்கோள்கள்
-----------

1. 1 2  "Bhalka Tirth". Somnath Trust. Archived from the original on 29 July 2009. பார்க்கப்பட்ட நாள் 12 April 2015.
2. 1 2  "Gujarat Tourism". Gujarat Tourism. Archived from the original on 27 மார்ச் 2015. பார்க்கப்பட்ட நாள் 12 April 2015. `{{cite web}}`: Check date values in: `|archive-date=` (help)
3. ↑  Bryant 2007, ப. 148
4. ↑  Kisari Mohan Ganguli (2006). "The Mahabharata (originally published between 1883 and 1896)". Sacred Texts. பார்க்கப்பட்ட நாள் 2008-10-13. Book 16: Mausala Parva Sections 4-8
5. ↑  Vettam Mani (1975). *Puranic Encyclopaedia: A Comprehensive Dictionary With Special Reference to the Epic and Puranic Literature*. Delhi: Motilal Banarsidass. பக். 429. பன்னாட்டுத் தரப்புத்தக எண்:0-8426-0822-2. .
6. ↑  "Addl trains chief demand at rly meet". Times of India. Jan 29, 2015. பார்க்கப்பட்ட நாள் 7 April 2015.
**ஆம் காஸ் பாக்** *(ஆங்கிலம்:Aam Khas Bagh)* எனப்படும் இது, வடமேற்கு இந்தியாவின் பஞ்சாப் மாநிலத்திலுள்ள பதேகாட் சாகிப் *(Fatehgarh Sahib)* எனும் ஊரில் அமைந்துள்ளது. தற்போது நெடுஞ்சாலை சத்திரமாக பயன்பாட்டில் உள்ள இது, இந்தியாவில் முகலாய வம்சத்தை உருவாக்கியவரான பாபரின் ஆட்சிக்காலத்தில் (1526-1530) கட்டப்பட்ட ஒரு ராசபாட்டை சத்திரத்தின் மிச்சமாகும்.

கட்டிடக்கலை
-----------

பாபருக்கு பின்னர், இந்திய முகலாய சாம்ராஜ்யத்தின் மன்னராக இருந்த ஷாஜகான் என்பவர் புதுப்பிக்கப்பட்ட இந்த அரச சத்திரத்தில், பல மன்னர்கள் தில்லி மற்றும் லாகூர் இடையேயான பயணத்தின்போது தங்குவதற்காக பயன்படுத்தியுள்ளனர். மற்றும் அரச ஜோடிகள் அவ்வழியே செல்லும்போதும் மற்றும் லாகூரிலிருந்து திரும்பி வரும் போதும், இந்த பழைய கட்டிட வளாகத்தில் தங்கியிருப்பதை வழக்கமாக கொண்டிருந்துள்ளனர். மேலும், இந்த வளாகத்தில் காணப்படும் சரத் கானா *(Sarath Ghana)* எனப்படும் காற்றை குளிரூட்டும் அமைப்புடைய கட்டிடக்கலை குறிப்பிடத்தக்க பிரசித்தி பெற்றுள்ளது.

கலைநயம்
-------

ஆம் காஸ் பாக் கட்டிடம், 'ஷீஷ் மஹால்' அல்லது 'தௌலத் கானா இ காஸ்' எனப்படும் மற்றொரு அமைப்பில் அலங்கரிக்கப்பட்ட சுவர்கள், மினாரெட்டுகள், தடாகங்கள், நீருற்றுகள், மாடங்கள் மற்றும் வண்ண ஓடுகள் போன்றவை காணப்படுகின்றன.

திருவிழாக்கள்
-------------

ஒவ்வொரு ஆண்டும் ஷாஹீதி ஜோர் மேளா திருவிழாவின் போது இந்த தலத்தில், 'டி டீவார்' எனும் ஒலி ஒளி நாடகக்காட்சி நிகழ்த்தப்படுகிறது. சீக்கியர்களின் தியாக வரலாற்றை உணர்ச்சிபூர்வமாக சித்தரிக்கும் இந்த நிகழ்ச்சியை நாடுகாண் பயணிகள் கண்டுகளிக்க தவறாது கூடுவதாக அறியமுடிந்தது.

சான்றாதாரங்கள்
--------------

1. ↑  "Aam Khas Bagh, Sirhind". www.nripunjab.gov.in (ஆங்கிலம்). 2013-09-21. Archived from the original on 2016-08-18. பார்க்கப்பட்ட நாள் 12 யூலை 2016. `{{cite web}}`: Check date values in: `|accessdate=` (help)
2. ↑  www.nativeplanet.com | Aam Khas Bagh, Fatehgarh Sahib (ஆங்கிலம்) | வலைக்காணல்: யூலை 12 2016
3. ↑  hindi.nativeplanet.com | आम ख़ास बाग़, फतेहगढ़ साहिब (இந்தி) | வலைக்காணல்: யூலை 12 2016
4. ↑  malayalam.nativeplanet.com | ആം കാസ് ബാഗ്, ഫത്തേഹ്ഗര്‍ സാഹിബ് (மலையாளம்) | வலைக்காணல்: யூலை 12 2016

உசாத்துணை
---------

* ஆம் காஸ் பாக், ஃபதேஹ்கர் சாஹிப்
**குபிஸ்-யாசின் மாவட்டம்** (**Gupis-Yasin District**), இந்தியக் காஷ்மீரின் வடக்கில் உள்ள பாகிஸ்தான் ஆக்கிரமிப்பு ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாக தலைமையிடம் பாந்தர் நகரம் ஆகும். கீசெர் மாவட்டத்தின் முன்று வருவாய் வட்டங்களைக் கொண்டு குபிஸ்-யாசின் மாவட்டம் 2019ம் ஆண்டில் புதிதாக நிறுவப்பட்டது.

அமைவிடம்
--------

 பழைய கீசெர் மாவட்டத்தின் வரைபடம்
குபிஸ்-யாசின் மாவட்டத்தின் வடக்கிலும், மேற்கிலும் மேல் சித்ரால் மாவட்டம், கிழக்கில் கீசெர் மாவட்டம், தெற்கில் சுவாத் மாவட்டம் மற்றும் மேல் கோகிஸ்தான் மாவட்டம் எல்லைகளாகக் கொண்டுள்ளது.

மாவட்ட நிர்வாகம்
----------------

குபிஸ்-யாசின் மாவட்டம் மூன்று தாலுகாக்கள் கொண்டது. அவைகள்:

* குபிஸ் தாலுகா
* பாந்தர் தாலுகா
* யாசின் தாலுகா

மேற்கோள்கள்
-----------

1. ↑  "GB cabinet decides to upgrade Dareal, Tangir, Gupis Yasin and Roundu as districts" (in ஆங்கிலம்). Radio Pakistan. 20 April 2019. Archived from the original on 19 ஜூன் 2019. பார்க்கப்பட்ட நாள் 19 June 2019. `{{cite web}}`: Check date values in: `|archive-date=` (help)
**மறைமலை அடிகள் பாலம்** (முன்பு **மர்மலாங் பாலம்** ) என்பது, அண்ணாசாலையில் அமைந்துள்ள, அடையாறு ஆற்றின் வடக்கு மற்றும் தெற்கு கரைகளை இணைக்கும் சாலைப் பாலமாகும்.

*மர்மலாங் பாலம், முன்புறத்தில் ஒரு சிப்பாய் மற்றும் பூர்வீக குடிகள்*, 1783, வில்லியம் ஹாட்ஜஸ், பிரித்தானிய கலைக்கான யேல் மையம்

வரலாறு
------

அடையாறு ஆற்றின் குறுக்கே அமைந்துள்ள இந்த மிகப் பழமையான மர்மலாங் பாலம், ஆர்மீனிய வணிகரான கோஜா பெட்ரஸ் உஸ்கான் (ஆங்கிலம்: Coja Petrus Uscan) என்பவரால் 1728 ஆம் ஆண்டில், ஒரு லட்ச ரூபாய் செலவில் கட்டப்பட்டது. அருகில் உள்ள மாம்பலம் கிராமத்தின் பெயரால் இந்தப் பாலம் பெயரிடப்பட்டது. இது மர்மலான் அல்லது மர்மலாங் என்று ஆங்கிலத்தில் அழைக்கப்பட்டது. இந்தப் பாலம் பழுதடைந்தததால் 1966 ஆம் ஆண்டு புதிய பாலம் கட்டப்பட்டது. புதிய பாலத்திற்கு தமிழாசிரியரும், தூய தமிழ் இயக்கத்தின் ஆதரவாளருமான மறைமலை அடிகளின் பெயர் சூட்டப்பட்டுள்ளது .

சைதாப்பேட்டை பேருந்து நிலையத்தை ஒட்டிய பாலத்தின் வடக்கு முனையில் உஸ்கான் பாலம் கட்டியதை நினைவு கூரும் விதமாக ஒரு பெயர்பலகை காணப்படுகிறது.

குறிப்புகள்
-----------

1. 1 2 3  Diwan Bahadur S. E. Runganadhan, தொகுப்பாசிரியர் (1939). *Madras Tercentenary Celebration Committee Commemoration Volume*. Indian Branch, Oxford Press. பக். 124.
2. ↑  Frederick, Prince (1 July 2009). "Memories of Madras: From Saidapet to Madras". *தி இந்து* இம் மூலத்தில் இருந்து 8 ஆகஸ்ட் 2009 அன்று. பரணிடப்பட்டது.. .

பிற ஆதாரங்கள்
-------------

* S. Muthiah (2004). *Madras Rediscovered*. East West Books (Madras) Pvt Ltd. பன்னாட்டுத் தரப்புத்தக எண்:81-88661-24-4.
**குவிசோன்** (Quezon) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் லுசினா ஆகும். இது 1591 ஆம் ஆண்டில் ஸ்தாபிக்கப்பட்டது. இம்மாகாணத்தில் 1,209 கிராமங்களும், 39 மாநகராட்சிகளும் உள்ளன. இதன் தற்போதைய மாகாண சபை ஆளுநர் *டேவில் சி.சுரேஸ்* (David C.Suarez) ஆவார். இதன் மொத்த நிலப்பரப்பளவு 8,989.39 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக குவிசோன் மாகாணத்தின் சனத்தொகை 1,856,582 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 7ஆம் மாகாணமாகவும் சனத்தொகையின் அடிப்படையில் 12ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு ஆங்கிலம் ஆகிய மூன்று பிரதான மொழிகள் பேசப்படுகின்றன. இங்கு 81% தகாலாகு மக்கள் வாழ்கின்றனர்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|=` ignored (help)
2. ↑  PromdiNEWS: Bulacan celebrates 435th founding year
3. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-08.`{{cite web}}`: CS1 maint: unfit URL (link)
**கூமாங்குளம்** (*Koomankulam*) இலங்கையின் வட மாகாணத்தில் வவுனியா மாவட்டத்தில் வவுனியா பிரதேச செயலர் பிரிவில் அமைந்துள்ள கிராம அலுவலர் பிரிவும் ஊரும் ஆகும்.

மக்கள்
------

2015 ஆம் ஆண்டு கணக்கெடுப்பின்படி ஆண்கள் 3, 370 பேரும் பெண்கள் 3, 382 பேரும் சிறுவர்கள் 2, 038 பேரும் ஆக மொத்தம் 8, 790 பேராக 1, 562 குடும்பங்கள் இக்கிராமத்தில் உள்ளனர். இக்கிராமத்தில் 46 மாற்றுத் திறனாளிகளும் உள்ளனர். இக்கிராமத்தில் பெரும்பாலானவர்கள் வெள்ளாமையில் ஈடுபடுகின்றனர் இது தவிர சிறு அளவில் அன்னாசி பயிரிடுவர்கள், கோழி வளர்ப்பில் ஈடுபடுவர்கள் உள்ளனர். சமுர்த்தி திட்டமூடான கடனூடாக சிறுதொழில் முயற்சியில் ஈடுபடுவர்களும் உள்ளனர்.[]

பொதுவசதிகள்
-----------

இக்கிராமத்தில் பொதுமண்டபத்தில் கிராம அலுவலர், பொருளாதார அபிவிருத்தி உத்தியோகத்தர், சமுர்த்தி உத்தியோகத்தர்கள் பணியாற்றுகின்றனர். இதற்கு அருகில் முதியோர் சங்கமும் உள்ளது. இக்கிராமத்திலேயே சாய் சிறுவர் இல்லம் உள்ளது. 2014 ஆம் ஆண்டில் இருந்து இக்கிராமத்திற்கு சித்திரா நீர்த்திட்டம் ஊடாக சுத்திகரிக்கப்பட்ட குடிநீரை கிராமத்தவர்களுக்கு இலவசமாக விநியோகித்து வருகின்றனர். இதை அன்றையை அரச அதிபர் பந்துல ஹரிச்சந்திர ஆரம்பித்து வைத்தார். இக்கிராமத்தில் வவுனியா தெற்கு தமிழ்பிரதேச சபையின் நூலகமும் அமைந்துள்ளது. இக்கிராமத்தில் கிராம அபிவிருத்திச் சங்கம், மகளிர் கிராம அபிவிருத்திச் சங்கமும் அமைந்துள்ளது. இதைவிட மரணசங்கமும் உள்ளது. இக்கிராமத்தில் சித்திவிநாயகர் பாடசாலையும் அதனுடன் அமைந்துள்ள விளையாட்டு மைதானமும் அமைந்துள்ளது. ஸ்ரீ சித்திவிநாயகர் முன்பள்ளி, அம்பாள் முன்பள்ளியும், ஜெயா முன்பள்ளி என மூன்று முன்பள்ளி இக்கிராமத்தில் அமைந்துள்ளது. இக்கிராமத்தில் வயல்வெளிகளும் உள்ளது. இக்கிராமத்தில் சிறு கைத்தொழில் முயற்சிகளாக நொறுக்குத்தீனி, பற்பொடி, நல்லெண்ணெய் தயாரிக்கபடுகிறது. இக்கிராமத்தில் அநேகமாகமானவர்களிடம் மலசலகூட வசதிகள் உள்ளது.

அடையாளம் காணப்பட்ட பிரச்சினைகள்
-------------------------------

இக்கிராமத்தில் பெரும்பாலானவர்கள் மோட்டார் சைக்கிளிற் பயணிக்கின்ற பொழுதும் சிற்றொழுங்கைகளில் தலைக்கவசம் இன்றி பிரயாணிப்பது அவதானிக்கப்பட்டுள்ளது. இக்கிராமத்தில் கணிசமான அளவு தாய்மார்கள் மத்திய கிழக்கு நாடுகளிற்கு பணிப்பெண்களாகச் செல்வதால் இவ்வாறான குடும்பத்தைச் சேர்ந்த சிறுவர்கள் பாடசாலைக் கல்வியில் பின்னடைவுகளைக் கண்டுவருகின்றனர்.

மேற்கோள்கள்
-----------

1. ↑  "Grama Niladhari Divisions - Vavuniya". Vavuniya Divisional Secretariat. 1 பெப்ரவரி 2012. Archived from the original on 2016-03-05. பார்க்கப்பட்ட நாள் 10 பெப்ரவரி 2016. `{{cite web}}`: Check date values in: `|accessdate=` and `|date=` (help)
2. ↑
**கூரோங் தேசிய பூங்கா** தெற்கு ஆஸ்திரேலியாவின்அடிலெய்டு நகரின் தென்கிழக்கில் சுமார் 156 கிலோமீட்டர் தொலைவில் அமைந்துள்ள ஒரு பாதுகாக்கப்பட்ட பகுதியாகும். இது கூரோங் மற்றும் கூரோங்கின் தெற்குப் பகுதியில் உள்ள யங்ஹஸ்பாண்டு தீபகற்பம் என அதிகாரப்பூர்வமாக அறியப்படும் கடற்காயல் சுற்றுச்சூழல் அமைப்பை உள்ளடக்கி உள்ளது. கூரோங் கடற்காயலின் மேற்கு முனையானது ஹிந்த்மார்ஷ் தீவு மற்றும் சர் ரிச்சர்ட் தீபகற்பத்திற்கு அருகிலுள்ள முர்ரே முகத்துவாரத்தில் உள்ளது, மேலும் இது சுமார் 130 கிலோமீட்டர் தென்கிழக்கு பகுதி வரை நீண்டுள்ளது. இப்பூங்காவிலிருந்து மெனிங்கி நகரத்திற்கு சாலை வசதி உள்ளது. ஆஸ்திரேலியாவின் மிக நீளமான தீபகற்பத்தின் கரையோரப் பகுதியில் உள்ள கடற்கரை தி கூரோங் என்று பொதுவாக அழைக்கப்படுகிறது.

கூரோங் தேசிய பூங்கா ஆஸ்திரேலிய பழங்குடியினக் குழுவான கர்ரிண்ட்ஜெரி மக்களின் பாரம்பரிய நிலப்பகுதிக்குள் அமைந்துள்ளது. பூங்காவில் உள்ள குறிப்பிடத்தக்க இடங்களில் சால்ட் க்ரீக், போலீஸ்மேன்ஸ் பாயின்ட், ஜாக் பாயிண்ட் மற்றும் வூட்ஸ் வெல் ஆகியவை அடங்கும்.

கூரோங்கின் வடக்குப் பகுதியில் சூரிய அஸ்தமனம் , தெற்கு ஆஸ்திரேலியாவின் மெனிங்கி நகரத்தை நெருங்குகிறது.

சொற்பிறப்பியல்
--------------

இதன் பெயர் கர்ரிண்ட்ஜெரி மொழி வார்த்தையான *குராங்க்* என்பதன் சிதைவு என்று கருதப்படுகிறது, குராங் எக்பது நீண்ட அல்லது குறுகிய கடற்காயல் அல்லது கழுத்தைக் குறிக்கிறது

மேலும் பார்க்கவும்
------------------

குறிப்புகள்
-----------

1. ↑  "Protected Areas Information System Reserve List" (PDF). Government of South Australia. 9 March 2018. Archived from the original (PDF) on 26 ஏப்ரல் 2018. பார்க்கப்பட்ட நாள் 26 April 2018. `{{cite web}}`: Check date values in: `|archive-date=` (help)
2. ↑   *Natural History of the Coorong, Lower Lakes, and Murray Mouth Region (yarluwar-ruwe)*. University of Adelaide Press on behalf of Royal Society of South Australia. 2018. பக். 78. பன்னாட்டுத் தரப்புத்தக எண்:978-1-925261-81-3.. பார்த்த நாள்: 7 August 2021.
3. ↑  "Coorong, The, SA". *Aussie Towns*. பார்க்கப்பட்ட நாள் 6 August 2021.
4. ↑  "6 things you might not know about the Coorong". *Good Living*. Department for Environment and Water. பார்க்கப்பட்ட நாள் 6 August 2021.

மேலும் படிக்க
-------------

* *Natural History of the Coorong, Lower Lakes, and Murray Mouth Region (yarluwar-ruwe)*. University of Adelaide Press on behalf of Royal Society of South Australia. 2018. பன்னாட்டுத் தரப்புத்தக எண்:978-1-925261-81-3. .
**மார்கரெட் அட்வுட்** (*Margaret Atwood*, நவம்பர் 18, 1939) ஒரு கனடிய பெண் எழுத்தாளர் மற்றும் கவிஞர். சமகாலத்திய பெண்ணிய எழுத்தாளர்களில் முதன்மையானவருள் ஒருவராகக் கருதப் படுகிறார். நேசப் புனைவு, வரலாற்றுப் புனைவு, ஊகப்புனைவு, பிறழ்ந்த உலகுப்புனைவு போன்ற பாணிகளில் பல புத்தகங்களை எழுதியுள்ள அட்வுட், உயரிய விருதுகளை வாங்கியுள்ள ஒரு கவிஞரும் கூட. இவற்றைத் தவிர இலக்கிய விமர்சகராகவும், சூழலிய செயல்பாட்டாளராகவும் அறியப்படுகிறார்.

கனடா நாட்டில் ஒட்டாவா நகரில் பிறந்த அட்வுட், டொரொண்டோ பல்கலைக்கழகத்தில் இளங்கலைப் பட்டம் பெற்றார். பின் ஹார்வார்ட் பல்கலைக்கழகத்தின் ராட்கிளிஃப் கல்லூரியில் முதுகலைப் பட்டம் பெற்றார். கல்லூரி காலத்திலேயே அவரது கவிதைப் பதிப்புகள் வெளியாகின. பிரித்தானிய கொலம்பியா பல்கலைக்கழகம், மொண்ட்ரியாலில் உள்ள சர் ஜார்ஜ் வில்லியம்சன் பல்கலைக்கழகம், ஆல்பெர்டா பல்கலைக்கழகம், டொரோண்டோ பல்கலைக்கழகம், அலபாமா பல்கலைக்கழகம், நியூயார்க் பல்கலைக்கழகம் ஆகிய பல்கலைக்கழகங்களில் ஆங்கிலப் பேராசியராகப் பணியாற்றியுள்ளார்.

1987ல் இவரது *தி ஹாண்ட்மெய்ட்ஸ் டேல்*, அறிபுனைப் படைப்புகளுக்கான ஆர்தர் சி. கிளார்க் விருதை வென்றது. அட்வுட்டின் புத்தகங்களில் அறிபுனை பாணியின் கூறுகள் பல காணப்பட்டாலும் தானொரு அறிபுனை எழுத்தாளரல்ல என்று மறுக்கிறார் அட்வுட். *தி பிளைண்ட் அசாசின்*, *ஓரிக்ஸ் அண்ட் கிரேக்*, *காட்ஸ் ஐ*, *எலியாஸ் கிரேஸ்* ஆகியவை இவரது பிற குறிப்பிடத்தக்க படைப்புகள். மேலும் கனடிய தேசிய/பணாட்டு அடையாளத்தைப் பற்றிய அட்வுட்டின் கட்டுரைகள் உலகப்புகழ் பெற்றவை. மான் புக்கர் பரிசுக்கு ஐந்து முறை பரிந்துரைக்கப்பட்டுள்ள அட்வுட் ஒரு முறை அதனை வென்றுள்ளார் (*தி பிளைண்ட் அசாசின்*, 2000). கனடாவின் உயரிய கவர்னர் ஜெனரல் விருதினையும் இருமுறை வென்றுள்ளார். அட்வுட்டின் படைப்புகள் உலகெங்கும் ஆங்கில இலக்கிய பாடத்திட்டங்களில் இடம் பெற்றுள்ளன.

மேற்கோள்கள்
-----------

வெளி இணைப்புகள்
---------------

* அதிகாரப்பூர்வ இணையதளம்
* அட்வுட்டின் டிவிட்டர் பக்கம்
**மாளவிகா ஹரிதா**, இந்தியாவின் பெங்களூரூவைச் சேர்ந்த பெண் வணிக நிர்வாகியாவார். விளம்பரம் மற்றும் தகவல் தொடர்பு நிறுவனமான சாட்சி & சாட்சி ஃபோகசின் முன்னாள் தலைமை நிர்வாக அதிகாரியாக பணியாற்றியுள்ள இவர், தற்போது பிராண்ட் சர்க்கிள் என்ற நிறுவனத்தை தொடங்கி அதற்கு தலைமையேற்று நடத்தி வருகிறார். மாளவிகா, பெங்களூரு விளம்பர சங்கத்தின் தலைவராகவும் இருந்து வருகிறார்.

ஆரம்ப வாழ்க்கை மற்றும் கல்வி
----------------------------

1978 ஆம் ஆண்டில் பெங்களூர்ப் பல்கலைக்கழகத்தில் தனது இளங்கலை படிப்பை முடித்துள்ள மாளவிகா, சம்பத் குமரன் & கோ என்ற நிறுவனத்தில் 1978 - 1979 ஆண்டுகளில், தனது தொழில் வாழ்க்கையை கணக்கு பதிவாளராகத் தொடங்கியுள்ளார். தொடர்ந்து 1982 ஆம் ஆண்டு இந்திய மேலாண்மை நிறுவனம் பெங்களூருவில் தனது சந்தைப்படுத்தல் மற்றும் நிதித்துறையில் நிபுணத்துவம் பெற்ற முகாமைத்துவத்தில் முதுகலை பட்டய படிப்பை முடித்துள்ளார், பின்னர் தனது பணிகளில் முழுமூச்சாக இயங்கி வந்த இவர், 2018 மற்றும் 2019 ஆண்டுகளில் அமெரிக்காவில் உள்ள கொலம்பியா வணிகப்பயிற்சி பள்ளியில், இணையவழி சந்தைப்படுத்துதல் பட்டய படிப்பை முடித்து வாடிக்கையாளர் ஈடுபாடு, சமூக ஊடகம், திட்டமிடல் மற்றும் பகுப்பாய்வு போன்றவைகளில் கவனம் செலுத்தியுள்ளார். மேலும் இந்திய மேலாண்மை நிறுவனம் பெங்களூருவில் கற்பித்தல் முறைகளில் நிர்வாகக் கல்வித் திட்டம் என்பதிலும் பட்டம் பெற்றுள்ளார்.

தொழில்
------

இந்திய மேலாண்மை நிறுவனம் பெங்களூருவில் கணக்கியல் பயிற்சி மற்றும் முதுகலை வணிக மேலாண்மை படித்த பிறகு மாளவிகா, பெங்களூர் எச்எம்டி கடிகார நிறுவனத்தில் பணியில் சேர்ந்துள்ளார். பின்னர் முத்ரா கம்யூனிகேஷன்ஸ் நிறுவனத்தில் பணிபுரிந்த பிறகு, 1993 ஆம் ஆண்டில் சாட்சி நிறுவனத்தில் சேருவதற்கு முன்பு அவர் தனது சொந்த உள்துறை வடிவமைப்பு மற்றும் பொதி நிறுவனத்தை நடத்தியுள்ளார். மாளவிகா லண்டன், நியூசிலாந்து மற்றும் சிங்கப்பூரில் உள்ள சாட்சி & சாட்சி அலுவலகங்களில் சிறிதுகாலம் பயிற்சி பெற்றுள்ளார். மேலும் இந்தியாவில் உள்ள பல்வேறு முதுகலை மேலாண்மை மற்றும் தகவல் தொடர்பு நிறுவனங்களில் விளம்பரம் மற்றும் வர்த்தக குறியீடு மேலாண்மை போன்றவைகளை கற்பித்து வருகிறார்.

விருதுகளும் கௌரவங்களும்
-----------------------

இந்திய மேலாண்மை நிறுவனம், பெங்களூர் வழங்கும் சிறப்புமிக்க முன்னாள் மாணவர் விருதைப் பெற்ற முதல் பெண் மாளவிகா ஆவார். உலகமயமாக்கல் குறித்த லண்டன் ஸ்கூல் ஆஃப் எகனாமிக்ஸில் லார்ட் மேகநாத் தேசாய் கீழ் சிறப்பு திட்டத்திற்காக பிரித்தானிய அரசாங்கத்தால் தேர்ந்தெடுக்கப்பட்ட முதல் குருகுல வகைப்பாட்டு அறிஞர்களில் இவரும் ஒருவர். ஐஐஎம்பியில் நிறுவன தின விரிவுரையை வழங்கிய முதல் பெண்மணி என்ற பெருமையையும் மாளவிகா பெற்றுள்ளார்.

மேற்கோள்கள்
-----------

1. ↑  "Saatchi & Saatchi Focus rechristened to Publicis Health & Publicis Business". .
2. ↑  "Saatchi & Saatchi Focus CEO Malavika Harita is president of Bangalore Ad Club". .
3. ↑  "Busybee of the ad world". .
4. ↑  "Advertising professional enters IIMB wall of fame". .
5. ↑  "An opportunity, not a challenge: Malavika Harita". .
**மெட்ராஸ் கறி** அல்லது **மெட்ராஸ் சாஸ்** மிகவும் சூடான கறி சாஸ் (மீன் கறி சிறிது வேறுபட்டது), சிவப்பு வண்ணம் கொண்டது. மிளகாய் பொடி அதிகமாக பயன்படுத்தப்படுகிறது. சிலநேரங்களில் தயிர், அதிக காரத்தைக் குறைப்பதற்காக சேர்க்கப்படுகிறது.

தோற்றுவாய்கள்
-------------

இந்தியாவின் தெற்குப் பகுதியிலிருந்து உருவான மெட்ராஸ் கறி, 1640 ஆம் ஆண்டில் (இப்போது சென்னை ) ஆங்கிலேய வியாபாரிகள் வந்தபோது, அதன் பெயர் மெட்ராஸ் கறி என அழைக்கப்பட்டது. இருப்பினும், 'மெட்ராஸ் கறி' என்ற பெயர் இந்தியாவில் பயன்படுத்தப்படவில்லை, ஆனால் பிரிட்டன் உணவகங்களில் பயன்படுத்தப்பட்டன. பிரித்தானிய உணவகங்களில் மெட்ராஸ் கறி பரிமாரப்பட்டது , பிரித்தானிய பங்களாதேஷ் ரெஸ்டாரண்டுகளில் 1970 ஆம் ஆண்டுகளில் சில மாறுபாடுகளுடன் பரிமாரப்பட்டது.

வேறுபாடுகள்
-----------

சென்னை கறி  பல விதங்களில் வேறுபடுகிறது. இந்த கறி சைவம் அல்லது அசைவம் என தயாரிக்கப்படுகிறது. உள்நாட்டில் கிடைக்கும் பொருட்களை மையமாகக் கொண்டு தயாரிக்கப்படுகிறது. மெட்ராஸ் கறியின் இறுதி வடிவம், சிவப்பு நிறம், புளிப்புச் சுவை, மிளகாய் தூள், இஞ்சி,சோம்பு ,புளி மற்றும் மசாலாக்களால் கிடக்கிறது. சிவப்பு நிறம், சிவப்பு மிளகாய் மற்றும் மஞ்சள் ஆகியவற்றின் கலவையாகும். கூடுதல் புளிப்பிற்கு எலுமிச்சை , தேசிப்பழம் அல்லது வினிகர் சேர்க்கப்படுகிறது.

பூண்டு, வெங்காயம், கொத்தமல்லி, கரம் மசாலா, பெருங்காயம் முதலிய வாசனை திரவியங்கள் சுவையை அதிகப்படுத்தவும், வாசனைக்காகவும் பயன்படுத்தப்படுகின்றன.

பொதுவான பொருட்களுடன் புதிய கறிவேப்பிலைகளையும் , இறுதியில் புதிய கொத்தமல்லி இலைகளும் சேர்க்கப்படுகிறது.

உலர்ந்த மிளகாய், கொத்தமல்லி விதை, சீரகம், சோம்பு மற்றும் இலவங்கப்பட்டை உட்பட பல மசாலாப் பொருட்கள் வறுத்து சேர்க்கப்படுகிறது. இவை 180 °C வெப்பநிலையில் 10 நிமிடங்கள் வறுக்கப்படுகிறது. இந்த வறுத்த பொருட்கள் அரைக்கப்பட்டு மஞ்சளுடன் சேர்த்து உபயோகத்திற்காக சேமித்து வைக்கப்படுகிறது. இது மெட்ராஸ் கறிக்கு அடிப்படை மசாலா கலவை ஆகும்.

மேற்கோள்கள்
-----------

1. ↑  "History of Curry". Surrey County Council, England. Archived from the original on அக்டோபர் 9, 2011. பார்க்கப்பட்ட நாள் September 24, 2011.
2. ↑  "The Origins of 'Curry'". *Curry, Spice & All Things Nice by Peter and Colleen Grove*. Archived from the original on செப்டம்பர் 29, 2011. பார்க்கப்பட்ட நாள் September 24, 2011. `{{cite web}}`: Check date values in: `|archive-date=` (help)
3. ↑  "Compendium of Food Terms. Madras". Archived from the original on ஏப்ரல் 2, 2012. பார்க்கப்பட்ட நாள் September 24, 2011. `{{cite web}}`: Check date values in: `|archive-date=` (help)
4. ↑  "காப்பகப்படுத்தப்பட்ட நகல்". Archived from the original on 2017-10-27. பார்க்கப்பட்ட நாள் 2019-03-31.
5. ↑  "Lamb madras with chapatis". BBC. பார்க்கப்பட்ட நாள் September 24, 2011.
6. ↑  "Madras Lamb Curry - Mutton Madras". பார்க்கப்பட்ட நாள் September 24, 2011.
***ரெய்டு*** என்பது 2023 இல் வெளிவந்த தமிழ் அதிரடி பரபரப்பூட்டும் திரைப்படமாகும். கார்த்தி எழுதி இயக்கிய, இப்படத்திற்கான வசனத்தை எம். முத்தையா எழுதியிருந்தார். இப்படம் சிவராஜ்குமார் நடிப்பில் 2018 இல் வெளியான கன்னடப் திரைப்படமான *டகருவின்* மறுஆக்கமாகும்.  இப்படத்தில் விக்ரம் பிரபு, ஸ்ரீ திவ்யா நடித்திருந்தனர். இரிஷி இரித்விக் வில்லனாக நடித்திருந்தார். சாம் சிஎஸ் இசையமைத்திருந்தார். 6 ஆண்டுகள் இடைவெளிக்குப் பின்னர் ஸ்ரீ திவ்யா நடித்த தமிழ்த் திரைப்படமாகும்.

நடிகர்கள்
---------

* உதவி ஆணையாளர் பிரபாகரனாக விக்ரம் பிரபு
* வெண்பாவாக ஸ்ரீ திவ்யா
* வெண்மதியாக அனந்திகா சனில்குமார்
* தாலியாக இரிஷி இரித்விக்
* ஹரீஷ் பேரடி
* சிட்டியாக சௌந்தரராஜா
* கரப்பான் பூச்சியாக டேனியல் அன்னி போப்
* மாமாவாக வேலு பிரபாகரன்

தயாரிப்பு
---------

*டகரு* (2018) திரைப்பட வெற்றியைத் தொடர்ந்து, தமிழின் மறுஆக்கப் பதிப்பின் பதிப்புரிமையை இயக்குநர் எம். முத்தையாவுக்கு விற்கப்பட்டது. இவர் படத்தை விக்ரம் பிரபுவுடன் மறுஆக்கம் செய்ய ஒப்பந்தம் செய்யப்பட்டார்.    *வெள்ளைக்கார துரை* திரைப்படத்திற்குப் பின்னர் விக்ரம் பிரபு ஸ்ரீ திவ்யாவுடன் இரண்டாவது தடவையாக முக்கிய வேடங்களில் இணைந்து நடிக்க ஒப்பந்தம் செய்யப்பட்டார். இது ஸ்ரீ திவ்யாவின் கடைசித் தமிழ்ப் படமான *சங்கிலி புங்கிலி கதவ தொறே* திரைப்படத்திற்குப் பின்னர் நான்கு ஆண்டுகள் கழித்து நடித்த முதல் திரைப்படமாகும். இதன் தமிழ் மறுஆக்கத்திற்கு *ரெய்டு* என்று தலைப்பு வைக்கப்பட்டது.

பாடல்கள்
--------

படத்தின் பாடல்கள் பின்னணி இசை ஆகியவற்றிற்கு சாம் சி. எஸ். இசையமைத்திருந்தார். பாடல் வரிகளை மோகன் ராஜன் எழுதியிருந்தார். ஒலிச்சுவடு சரேகமவால் விற்கப்பட்டது.

 

|  |  |  |  |  |  |
| --- | --- | --- | --- | --- | --- |
| # | பாடல் | வரிகள் | பாடகர்(கள்) | நீளம் |  |
| 1. | "ஏன்டா மாட்டாத"   | மோகன் இராஜன் | சாம் சி. எஸ். சிவம் | 3:27 |
| 2. | "அழகு செல்லம்"   | மோகன் இராஜன் | ஹரிசரண், புவனா ஆனந்து | 4:16 |
| 3. | "அய்யோ கையோ"   | மோகன் இராஜன் | ரனீனா ரெட்டி | 3:18 |
| **மொத்த நீளம்:** | **11:01** |  |

வெளியீடு
--------

திரைப்படம் தீபாவளிக்கு முன்னதாக 2023 நவம்பர் 10 அன்று வெளியிடப்பட்டது.  இப்படம் விமர்சகர்களிடமும் பார்வையாளர்களிடமும் கலவையான விமர்சனங்களைப் பெற்றது.

மேற்கோள்கள்
-----------

1. ↑
2. ↑  "Director Muthaiah to remake Kannada super hit Tagaru". 25 October 2018. பார்க்கப்பட்ட நாள் 28 October 2018.
3. ↑  "Shivarajkumar-starrer Tagaru's Tamil remake rights sold to director Muthaiah". பார்க்கப்பட்ட நாள் 28 October 2018.
4. ↑  "Tagaru to be remade in Tamil". .
5. ↑  "Vikram Prabhu's 'Raid' gearing up for February release". .
6. ↑  "Vikram Prabhu's 'Raid' to join the Diwali race". *The Times of India*. .
**துசார் காந்தி கோசு** (*Tushar Kanti Ghosh*)(செப்டம்பர் 21, 1898 - ஆகத்து 29, 1994) என்பவர் இந்தியப் பத்திரிகையாளரும் எழுத்தாளரும் ஆவார். அறுபது ஆண்டுகளாக, தான் இறப்பதற்குச் சற்று முன்பு வரை, கொல்கத்தாவில் உள்ள *அம்ரிதா பஜார் பத்ரிகா* என்ற ஆங்கில மொழி செய்தித்தாளின் ஆசிரியராக இருந்தார். பன்னாட்டுப் பத்திரிகை நிறுவனம் மற்றும் காமன்வெல்த் பத்திரிக்கை ஒன்றியம் போன்ற முக்கிய பத்திரிகை நிறுவனங்களின் தலைவராகவும் பணியாற்றியுள்ளார். கோசு "இந்தியப் பத்திரிகை உலகின் மூத்தவர்"  மற்றும் "இந்தியப் பத்திரிகையின் தலைவர்" என்று நாட்டின் சுதந்திரமான பத்திரிகைக்கு இவர் செய்த பங்களிப்புகளுக்காகப் புகழப்படுகிறார்.

இளமை
----

கோசு கொல்கத்தா பல்கலைக்கழகத்தின் பங்கபாசி கல்லூரியில் படித்தார். இவர் தனது தந்தையைத் தொடர்ந்து *அமிர்தா பஜார் பத்திரிகாவின்* ஆசிரியராக பணியில் சேர்ந்தார். இந்தியா முழுவதும் சகோதர செய்தித்தாள் நிறுவனங்களையும், பெங்காலி மொழி பத்திரிக்கையான *ஜுகாந்தர்* பத்திரிகையையும் நிறுவினார்*.*

பத்திரிக்கை பணி
---------------

கோசு இந்திய விடுதலை இயக்கத்தில் பத்திரிகையாளராக ஆற்றிய சேவையின் காரணமாகப் பிரபலமடைந்தார். இவர் மகாத்மா காந்தி மற்றும் அகிம்சை இயக்கத்தின் ஆதரவாளராக இருந்தார். பிரித்தானிய காலனித்துவ அதிகாரிகள் 1935-ல் பிரித்தானிய நீதிபதிகளின் அதிகாரத்தைக் கேள்வி கேட்கும் கோசு எழுதிய கட்டுரைக்காகக் கோசைச் சிறையில் அடைத்தனர்.

ஐயத்துக்கிடமான செய்தி ஒன்றின்படி, வங்காள மாகாணத்தின் காலனித்துவ ஆளுநர் ஒருமுறை கோசிடம், கோசின் செய்தித்தாளைத் தொடர்ந்து படிக்கும் போது, இச்செய்தித்தாளில் இடம்பெறும் கட்டுரைகளின் இலக்கணம் தவறானது என்றும், "இது ஆங்கில மொழியில் குறைபாட்டினை ஏற்படுத்துகிறது" என்றும் தெரிவித்தார். ஆனால் கோசு "இது, எங்கள் விடுதலைப் போராட்டத்திற்கான எனது பங்களிப்பு" எனது பங்களிப்பு எனத் தெரிவித்தார்.

ஒரு பத்திரிகையாளராகத் தனது வழக்கமான பணியுடன் கூடுதலாக, கற்பனை நாவல்கள் மற்றும் குழந்தைகளுக்கான புத்தகங்களையும் கோசு எழுதினார்.

விருது
------

1964ஆம் ஆண்டில், இலக்கியம் மற்றும் கல்விக்கான இவரது பங்களிப்புகளுக்காக இந்தியாவின் மூன்றாவது மிக உயர்ந்த குடிமகன் விருதான பத்ம பூசண் விருதை இந்திய அரசு இவருக்கு வழங்கியது.

இறப்பு
------

கோசு 1994-ல் கொல்கத்தாவில் சிறுது காலம் நோய்வாய்ப்பட்டிருந்தார். பின்னர் இதய செயலிழப்பால் இறந்தார்.

மேற்கோள்கள்
-----------

1. 1 2 3  The Baltimore Sun. "Tushar Kanti Ghosh, 96, a newspaper baron..." *baltimoresun.com* (in அமெரிக்க ஆங்கிலம்). Archived from the original on 15 October 2019. பார்க்கப்பட்ட நாள் 2019-10-16.
2. ↑  Wolpert (in en). *Tilak and Gokhale: Revolution and Reform in the Making of Modern India*. .
3. ↑  "The Story of the Bangabasi College". Archived from the original on 12 June 2013. பார்க்கப்பட்ட நாள் 7 June 2013.
4. ↑  "Without the Raj: State Control and the English-Language Press in India" (PDF). *Shodhganga (শোধগাঙ্গা)*. pp. 237–324.
5. 1 2  "Tushar Kanti Ghosh, Independence Crusader, Dies at 96". *AP NEWS*. Archived from the original on 15 October 2019. பார்க்கப்பட்ட நாள் 2019-10-16.
6. ↑  Ghose, Bhaskar (2006). "Communicating in English". *frontline.thehindu.com*. பார்க்கப்பட்ட நாள் 2019-10-16.
[*தொடர்பிழந்த இணைப்பு*]
7. ↑  "Padma Awards" (PDF). Ministry of Home Affairs, Government of India. 2015. Archived from the original (PDF) on 15 October 2015. பார்க்கப்பட்ட நாள் 21 July 2015.
8. ↑  Reuters. "Tushar Kanti Ghosh, Indian Journalist, 95" (in en-US). .
சிவனடியார் **ஆறுமுகசாமி**( இறப்பு 2017 ஏப்ரல் 8) தில்லை நடராசர் கோவிலில் தமிழில் வழிபடும் உரிமையை போராடி பெற்றவர்.

ஆறுமுகசாமி யார்?
----------------

ஆறுமுகசாமி என்ற சிவனடியார், சிதம்பரம் நடராசர் கோவிலைத் தங்கள் பூணூலில் சுருட்டி வைத்திருக்கும் தீட்சிதர்களின் சாதிவெறியை எதிர்த்து, வழிபாட்டு உரிமைக்காக போராட்டம் நடத்தியவர். ஆறுமுகசாமி இல்லற வாழ்க்கையைத் துறந்து, துறவறம் பூண்டு, சைவத் திருமறையான தேவாரம் திருவாசகப் பாடல்களைப் பாடுவதைக் கற்றுத் தேர்ந்து, சிதம்பரம் அருகே உள்ள குமுடிமூலை என்ற சிற்றூரில் அமைந்திருக்கும் பசுபதி ஈஸ்வரன் கோவிலில் ஓதுவாராக இறைப்பணி ஆற்றி வந்தவர். இதற்காகத் தமிழக அரசின் நிதி உதவியையும் பெற்று வருந்தார்.

வாழ்க்கை குறிக்கோள்
-------------------

சிதம்பரம் நடராசர் கோவில் கருவறை முன் உள்ள திருச்சிற்றம்பல மேடையில் ஏறி நின்று, தேவாரம் திருவாசகம் பாடி நடராசரை வழிபட வேண்டும் என்பதனைத் தனது ஆன்மீக வாழ்க்கையின் இலட்சியமாக, குறிக்கோளாகக் கொண்டிருக்கிறார், ஆறுமுகசாமி. 73 வயதான, அந்திமக் காலத்தை நெருங்கிவிட்ட, அந்த முதிய சிவனடியாரின் விருப்பம் நிறைவேறத் தடைக்கல்லாக நிற்கிறார்கள், தீட்சிதர்கள்.

தில்லை போராட்டம் சிறுகுறிப்பு
-----------------------------

தில்லை போராட்டம் அது நீண்ட நெடிய போராட்டம். அந்த நீண்ட நெடிய போராட்டத்தில், அவருக்கு துணை நின்றது மனித உரிமைப் பாதுகாப்பு மையம் தலைமையில், மக்கள் கலை இலக்கிய கழகம் மற்றும் அதன் சகோதர அமைப்புகள் (புரட்சிகர மாணவர் இளைஞர் முன்னணி, புதிய ஜனநாயக தொழிலாளர் முன்னணி), விடுதலை சிறுத்தைகள், பாட்டாளி மக்கள் கட்சி, சில தமிழ் அமைப்புகள் மற்றும் ஜனநாயக சக்திகள்.

ஆறுமுகசாமி 8.5.2000 அன்று திருச்சிற்றம்பல மேடையில் ஏறிப் பாட முயன்ற பொழுது, தீட்சிதர் கும்பல் தாக்கினர். அப்போது முதல் தொடர்ச்சியாக மனித உரிமை பாதுகாப்பு மையத்துடன் இணைந்து போராடி தில்லையில் தமிழில் வழிபடும் உரிமையை பெற்று கொடுத்தார்.

மறைவு
-----

உடல் நலம் பாதிக்கப்பட்டிருந்த ஆறுமுகசாமி கடலூரில் உள்ள தன் மகள் வீட்டில் தங்கி மருத்துவம் பார்ந்துவந்தார் இந்நிலையில் 2017 ஏப்ரல் 8 அன்று தன் 94 ஆம் அகவையில் காலமானர்.

மேற்கோள்கள்
-----------


1. ↑  "சிவனடியார் ஆறுமுகசாமி காலமானார்". *செய்தி*. தினமணி. 9 ஏப்ரல் 2017. பார்க்கப்பட்ட நாள் 9 ஏப்ரல் 2017. `{{cite web}}`: Check date values in: `|accessdate=` and `|date=` (help)
**டி. நல்லமுத்து இராமமூர்த்தி** (*Nallamuthu Ramamurthi*) என்பவர் இந்திய அரசியல்வாதியும், கல்வியாளரும் ஆவார். இவர் இந்திய நாடாளுமன்றத்தின் மேலவையான மாநிலங்களவைக்கு மதராஸ் மாநிலத்திலிருந்து இந்திய தேசிய காங்கிரசு கட்சியினால் உறுப்பினராக தேர்ந்தெடுக்கப்பட்டார். இவர் 1946ஆம் ஆண்டு மிஸ் மியர்ஸுக்குப் அடுத்து சென்னை இராணி மேரி கல்லூரியின் முதல்வராகப் பொறுப்பேற்றவர். இவர்தான் இக்கல்லூரியில் முதல்வராகப் பொறுப்பேற்ற முதல் இந்தியர் ஆவார்.

வாழ்க்கை குறிப்பு
-----------------

இவர் முத்துலட்சுமி ரெட்டியின் சகோதரி ஆவார். இவர் சென்னையில் உள்ள மகளிர் பள்ளியில் படித்தார். சென்னை மாநிலக்கல்லூரியில் முதுகலைப்பட்டம் பெற்றார். சிறந்த மேடைப்பேச்சாளரான இவர் தமிழ், ஆங்கிலம், தெலுங்கு, ஜெர்மன், பிரெஞ்சு போன்ற மொழிகளிலும் தேர்ச்சி பெற்றார். பிரித்தானிய அரசாங்கத்தின் பொருளுதவியோடு மேற்படிப்புக்காக இலண்டன் சென்றார். பின்னர் இவர் இராணிமேரி கல்லூரியில் பணிக்கு சேர்ந்தார். ராணி மேரி கல்லூரியில் ஐரோப்பிய பெண்களே கல்லூரி முதல்வராக இருந்து வந்த நிலையில். அந்த நடைமுறை மாற்றப்பட்டு முதல் இந்தியப்பெண் முதல்வராக இவர் பொறுப்பேற்றார்.

இதரப் பணிகள்
------------

• 1926ல் பாரிசில் நடைபெற்ற பிரித்தானிய காமன்வெல்த் நாடுகளின் கூட்டத்தில் கலந்து கொண்டு உரையாற்றினார்.

• இந்திய மகளிர் சங்கத்தின் சென்னை மாநிலத்தின் துணைத்தலைவராகப் பொறுப்பு வகித்துள்ளார்.

• 1932ல் மகளிருக்கு வாக்குரிமை வழங்குதல் தொடர்பாக அமைக்கப்பட்ட லோதியன் குழுவில் பங்கெடுத்துள்ளார்.

• செஞ்சிலுவைச் சங்கத்தின் செயற்குழு உறுப்பினர்.

• வரதட்சணை ஒழிப்புக்காக நியமிக்கப்பட்ட நாடாளுமன்ற துணைக்குழுவின் உறுப்பினர்.

• பன்னாட்டுப் பெண்கள் அமைதி சங்கத்திற்கான துணைத்தலைவர்

மேற்கோள்கள்
-----------

 

1. ↑  "RAJYA SABHA MEMBERS BIOGRAPHICAL SKETCHES 1952 - 2003" (PDF). Rajya Sabha. பார்க்கப்பட்ட நாள் 3 April 2018.
2. ↑  S. Vats; Shakuntala Mudgal (1998). *Development of women in modern India*. Om Publications. பக். 122. பன்னாட்டுத் தரப்புத்தக எண்:978-81-86867-01-3.. பார்த்த நாள்: 25 May 2018.
3. ↑  Radha Krishna Sharma (1981). *Nationalism, Social Reform and Indian Women: A Study of the Interaction Between Our National Movement and the Movement of Social Reform Among Indian Women, 1921-1937*. Janaki Prakashan. பக். 92.. பார்த்த நாள்: 25 May 2018.
4. ↑   *Sport & Pastime*. 1964. பக். 46.. பார்த்த நாள்: 25 May 2018.
5. ↑  Monica Felton (2003). *A Child Widow's Story*. Katha. பக். 138–. பன்னாட்டுத் தரப்புத்தக எண்:978-81-87649-91-5.. பார்த்த நாள்: 25 May 2018.
6. ↑  "PRINCIPAL'S LIST QUEEN MARY'S COLLEGE (AUTONOMOUS), CHENNAI-4". Queen Mary's college. Archived from the original on 25 மே 2018. பார்க்கப்பட்ட நாள் 25 May 2018.